Jayne Mansfield

D'Jayne Mansfield, gebuer als Vera Jayne Palmer den 19. Abrëll 1933 zu Bryn Mawr, a Pennsylvania, a gestuerwen den 29. Juni 1967 um U.S. Highway 90 bei Slidell, war eng US-amerikanesch Filmschauspillerin an e Sexsymbol aus den 1950er Joren.

Ier si Schauspillerin gouf, huet si op verschiddenen Universitéite studéiert an niewelaanscht als Model, notamment fir de Playboy geschafft. Si soll en IQ vun 163 gehat hunn a soll fënnef Sprooche konnt hunn.

D'Jane Mansfield huet konsequent mat hirem Sexappeal geschafft a sech en Image als Diva opgebaut. Si huet hir ëffentlech Optrëtter inzenéiert, bei deenen hir Garderobe, an dat wat se gewisen huet oder sou just net, ëmmer nees fir Artikelen an der Presss gutt waren.

Filmer, mat deene se bekannt gouf, waren ë. a. The Girl Can't Help It (1956) Will Success Spoil Rock Hunter? (1957) a The Sheriff of Fractured Jaw (1958).

No enger Rëtsch vu Floppe goung si ufanks vun den 1960er Joren an Europa, wou si ë. a. nieft dem Freddy Quinn am Film Heimweh nach St. Pauli (1963) opgetratt ass, a wou s'eng Tournée duerch brittesch Nightclubbe gemaach huet. Si war ëmmer méi an hirem selwerfabrizéierte Cliché gefaangen, wat mam Alter net méi einfach gouf.

D'Jayne Mansfield ass, zesumme mat hirem Freier, bei engem Autosaccident am Louisiana gestuerwen. Si war dräimol bestuet, ë. a. mam Schauspiller a Mr. Universum Mickey Hargitay, an hat am Ganze 5 Kanner.

 Filmographie 
 1955: Pete Kelly's Blues - Regie: Jack Webb - Haaptacteuren: Jack Webb, Janet Leigh
 1954: Female Jungle - Regie: Bruno Ve Sota - Haaptacteuren: Lawrence Tierney, John Carradine
 1955: Hell on Frisco Bay - Regie: Frank Tuttle - Haaptacteuren: Alan Ladd, Edward G. Robinson
 1955: Illegal - Regie: Lewis Allen - Haaptacteuren: Edward G. Robinson, Nina Foch
 1956: The Girl Can't Help It - Regie: Frank Tashlin - Haaptacteuren: Tom Ewell, Edmond O'Brien
 1957: The Wayward Bus - Regie: Victor Vicas - Haaptacteuren: Joan Collins, Dan Dailey
 1957: The Burglar - Regie: Paul Wendkos - Haaptacteuren: Dan Duryea, Martha Vickers
 1957: Will Success Spoil Rock Hunter? - Regie: Frank Tashlin - Haaptacteuren: Tony Randall, Betsy Drake
 1957: Kiss Them for Me - Regie: Stanley Donen - Haaptacteuren: Cary Grant, Leif Erickson
 1958: The Sheriff of Fractured Jaw - Regie: Raoul Walsh - Haaptacteuren: Kenneth More, Bruce Cabot
 1960: The Challenge - Regie: John Gilling - Haaptacteuren: Anthony Quayle, Carl Möhner
 1960: Gli amori di Ercole - Regie: Carlo Ludovico Bragaglia - Haaptacteuren: Mickey Hargitay, Massimo Serato
 1960: Too Hot to Handle - Regie: Terence Young - Haaptacteuren: Karlheinz Böhm, Christopher Lee
 1961: The George Raft Story - Regie: Joseph M. Newman - Haaptacteuren: Ray Danton, Julie London
 1962: Lykke og krone (Documentaire)
 1962: It Happened in Athens - Regie: Andrew Marton - Haaptacteuren: Nico Minardos, Jean Murat
 1963: Promises! Promises!  - Regie: King Donovan - Haaptacteuren: Tommy Noonan, Mickey Hargitay
 1963: Heimweh nach St. Pauli - Regie: Werner Jacobs - Haaptacteuren: Freddy Quinn, Beppo Brem
 1964: Einer frißt den anderen - Regie: Gustav Gavrin - Haaptacteuren: Cameron Mitchell, Elisabeth Flickenschildt
 1964: L'amore primitivo - Regie: Luigi Scattini - Haaptacteuren: Franco Franchi, Ciccio Ingrassia
 1964: Panic Button- Regie: George Sherman, - Haaptacteuren: Maurice Chevalier, Eleanor Parker
 1966: Single Room Furnished - Regie: Matteo Ottaviano -
 1966: The Fat Spy - Regie: Joseph Cates - Haaptacteuren: Phyllis Diller, Brian Donlevy
 1966: The Las Vegas Hillbillys - Regie: Arthur C. Pierce - Haaptacteuren: Mamie Van Doren, Ferlin Husky
 1967: A Guide for the Married Man - Regie: Gene Kelly - Haaptacteuren: Walter Matthau, Inger Stevens
 1967: Spree - Regie: Walon Green, Mitchell Leisen (Documentaire)
 1967: Mondo Hollywood - Regie: Robert Carl Cohen (Documentaire)
 1968: The Wild, Wild World of Jayne Mansfield - Regie: Charles W. Broun Jr. (Documentaire)

 Um Spaweck 

 Homepage

Kategorie:US-amerikanesch Filmschauspillerinnen
Kategorie:Gebuer 1933
Kategorie:Gestuerwen 1967
Kategorie:US-amerikanesch Televisiounsschauspillerinnen
Kategorie:Hollywood Walk of Fame